hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu en en fr fr ca ca en ca en ca en en fr es gl en en en en en hu hu hu en hu en de it hu es es es en hu hu hu hu hu hu hu hu en hu hu en es fr sv pt fr fr fr fr de it fr de ceb oc fr tr fr fr es oc fr en oc sv en fr en en fr hu hu hu hu hu hu hu hu hu hu hu hu hu hu hu hu az es fr fr de hu hu hu hu en fr es gl en en en en en
A legkiszámíthatatlanabb Supersport 300-as szezon jöhet - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapSupersportA legkiszámíthatatlanabb Supersport 300-as szezon jöhet
Fotó: World Superbike Media
A legkiszámíthatatlanabb Supersport 300-as szezon jöhet
Alig maradt a tavalyi év élmenői közül 2022-re a Supersport 300-as mezőnyben. Egyetlen bajnokot találunk a versenyzők között.
A Supersport 300-as világbajnokság 2021-es szezonját egy tragikus eset árnyalta be, ugyanis Dean Berta Viñales, Maverick és Isaac mindössze tizenöt éves unokatestvére életét vesztette a jerezi duplaforduló második futamán. Az eset nyomán a FIM és a Dorna szigorításokat hozott, hány éves kortól versenyezhetnek a fiatal motorosok, illetve mekkora lehet egy rajtrács mérete.
Pedig szólhatott volna arról is, hogy a szezon során hét különböző futamgyőztest avattak, és a három korábbi bajnok mellé született egy negyedik is Adrián Huertas személyében. Így továbbra sem született meg az első kétszeres világbajnok az egyelőre rövid életű sorozat történetében.
2022-ben az immár négytagúvá bővülő bajnokfelhozatal közül Huertas és Jeffrey Buis a Supersport 600-ban folytatja, Ana Carrasco pedig visszatért a Moto3-ba. Ezzel egyedül Marc García rendelkezik bajnoki címmel a komplett mezőnyből. Szintén érdekesség, hogy ha a top 10-et vizsgáljuk nagyobb plánban, akkor is csak négyen maradtak az idei rajtrácson.
A tavalyi szezon során az idén is maradók közül francia Samuel Di Sora végzett a legelőrébb a tabellán, rögtön mögötte pedig jött Yuta Okaya. Így a papírforma szerint ők tölthetik be a Buis, Huertas és Booth-Amos által hagyott űrt, mögöttük pedig jöhet majd Iñigo Iglesias és Victor Steeman.
A 2021-es szezon végeredménye – az élmezőny
Miután a négy bajnokból három távozott már ilyen-olyan bajnokságokba, ezzel Marc García az egyetlen a mezőnyben. Ezzel szintén neki van jelenleg egyedül esélye, hogy a bajnokság első kétszeres bajnoka legyen. A távozó bajnokok, és tágabb értelemben a távozó élversenyzők miatt pedig egy még a szokásosnál is kiszámítatatlanabb szezon kerekedhet.
Jeffrey Buis és Adrián Huertas 2022-ben már a Supersport 600-ban versenyeznek. Így az MTM Kawasaki a holland Victor Steemant és Ruben Bijmant hozta a maradó Yuta Okaya mellé. Az istálló az elmúlt években négy motorost indított, ezzel tehát eggyel zsugorodik a csapat mérete.
A Füsport – RT Motorsports by SKM – Kawasaki szintén “összezsugorodott”. Miután Tom Booth-Amos is már a Supersport 600-ban versenyez, a csapat 2022-ben csak Dirk Geigerrel és Troy Albertóval indul. Alberto lesz egyébként az első fülöp-szigeteki versenyző a bajnokság történetében. Az AD78 Team Brasil by MS Racingnél is változás történt a felállásban. Míg Ton Kawakami visszatér egy újabb WorldSSP300-as szezonra csapattársa Humberto Maier lesz. Ezzel egyébként marad a szín-brazil felállás a csapat versenyzői összetételében.
A Leader Team Flembbo a maga részéről egy teljesen francia felállás mellett tette le a voksát. Samuel Di Sora egy újabb szezonra maradt náluk, aki egyébként tavaly Portimaóban már futamgyőzelmet is szerzett. Csapattársa Sylvain Markarian lesz. Az SMW Racing egyik versenyzője Alex Millan lesz, aki 2021-ben három futamon indult. Iñigo Iglesias képviselheti mellette a rutint, minimum dobogós reményekkel.
Visszatér Bruno Ieraci és Hugo De Cancellis is a Prodina Racing csapatánál. Ahogy 2021-ben, úgy most is csak egy teljes szezonos KTM lesz a rajtrácson. Ő Lehmann Lennox a Freudenberg KTM – Paligo Racing motorján, aki tavaly egyszer már indult Barcelonában.
A Yamaha European Cup 300-ból érkezők
2022-ben három versenyző érkezik az első Yamaha R3 bLU cRU Európa-kupa szezon mezőnyéből. Iker García tavaly nyerni tudott, így pedig a Yamaha MS Racinghez került, a 2017-es WorldSSP300 bajnok Marc García mellett. Fenton Seabright 2022-ben a Viñales Racing csapatnál versenyez majd, miután a 2021-es Yamaha R3 Európa-kupa szezonban harmadik lett. A brithez az olasz Marco Gaggi csatlakozik a következő kampányban.
Görögország szintén először képviselteti magát a WorldSSP300 mezőnyében, Ioannisz Peristerasz ugyanis a ProGP Racing versenyzője lesz Gabriele Mastroluca mellett. Peristeras a 2021-es Yamaha R3 Európa Kupa nyolcadik helyen végzett.
A Kawasaki a 2017-es szezont leszámítva mindent vitt, és az idei 30-as mezőnyből is 17 motor a japánok Ninja 400-asa. Alessandro Zanca és Kevin Sabatucci is visszatér a bajnokságba, ezúttal a Kawasaki GP Projecttel. Az Accolade Smrz Racing színeiben 2022-ben a spanyol Yeray Sáiz és José Luis Pérez versenyez. Náluk ezzel másodszor lesz teljes egészében spanyol felállás. A Team#109 Kawasaki 2022-ben két motorral bővül, megtartva Daniel Mogeda szolgálatait, aki a 2021-es szezont a csapatnál fejezte be, és aki mellé Harry Khouri érkezik.
Ugyancsak népes tábor a 2022-es rajtrácson a yamahásoké, amelyekből idén is lesz 12 a rajtrácson. A BrCorse két motort ad a mezőnybe Indy Offerrel és Mirko Gennai-jal a nyeregben.
Álvaro Díaz egy egyszemélyes csapatként szerepel majd az idei szezonban az Arco Motor University Team színeiben. Díaz 2021-ben hiába csak négy versenyen indult, ezeken viszont még dobogóra is tudott állni. Teljes szezont fut majd Matteo Vannucci pedig az AG Motorsport Italia Yamahánál. Az olasz 2021-ben a Yamaha R3 Európa-kupában versenyzett, és egyetlen fellépésén, Misanóban pole pozíciót és dobogót szerzett.
A teljes nevezési lista ITT olvasható!
Előző cikkRins nem számított rá, hogy dobogóesélyes lehet a harmadik sorból
Következő cikkVisszavonul Sandro Cortese
Valentino Rossin nőttem fel, és szerintem ő marad "A" kedvenc versenyzőm. De a MotoGP sem csak és kizárólag ő, hát még az egyetemes motorversenyzés világa! Gyárilag, az egyik végzettségem szerint olasz-spanyol szakos tanár vagyok, így be is tudjátok viszonylag könnyen lőni, merrefelé irányul alapvetően az érdeklődésem... :)
Copyright © 2022 Racingline.hu Kft.